ভারতের বিরুদ্ধে ভারতীয় বংশোদ্ভূত স্পিনার! কে এই আদিত্য অশোক?

ওয়েব ডেস্ক: ভারতীয় বংশোদ্ভূত (Indian Origin) হলেও খেলছেন ভারতের (India Cricket Team) বিরুদ্ধে। ওডিআই সিরিজের প্রথম ম্যাচে (IND vs NZ) নিউজিল্যান্ড দলে জায়গা করে নিয়েছেন লেগ-স্পিনার আদিত্য অশোক (Adithya Ashok)। শুধু বংশপরিচয়ে নয়, মনে মনেও খানিকটা ভারতীয় এই ক্রিকেটার। তাঁর পছন্দ থেকে শুরু করে আবেগ, ভালোবাসার অনেকটা জুড়ে রয়েছে ভারতের নাম। চলুন ভারতীয় বংশোদ্ভূত এই স্পিনারকে চিনে নেওয়া যাক।

তামিলনাড়ুর (Tamil Nadu) ভেলোরে জন্ম আদিত্যর। তবে তাঁর বয়স যখন মাত্র চার, তখন তাঁর বাবা-মায পাড়ি দেন অকল্যান্ডে। সেখানেই বেড়ে ওঠা, ক্রিকেট খেলা শুরু আদিত্যর। প্রতিভার প্রমাণ দিয়ে নিউজিল্যান্ডের ঘরোয়া ক্রিকেটে নিজের জায়গা তৈরি করেন তিনি। ২০২০ সালের অনূর্ধ্ব-১৯ বিশ্বকাপে নিউজিল্যান্ড দলকে নেতৃত্ব দেন তিনি। এরপর ২০২২ সালে ‘নিউজিল্যান্ড ইয়ং ক্রিকেটার অব দ্য ইয়ার’ সম্মানের পাশাপাশি আন্তর্জাতিক ক্রিকেটের টি-২০ ফরম্যাটে তাঁর যাত্রা শুরু হয় সংযুক্ত আরব আমিরশাহি এবং ওডিআইতে বাংলাদেশের বিরুদ্ধে।

আরও পড়ুন: যুবরাজের পাঠশালায় নতুন শিষ্য! শুভমন, অভিষেকের পর এবার কে?

ক্রিকেটের পাশাপাশি আদিত্য তামিল সুপারস্টার রজনীকান্তের (Rajinikanth) এক বড় ভক্ত। যে হাতে তিনি বোলিং করেন, সেখানেই একটি ট্যাটু করিয়েছেন আদিত্য, তাতে লেখা আছে ‘এন ভাঝি থানি ভাঝি’, অর্থাৎ ‘আমার পথ আমারই পথ’। এইটি ‘পদয়াপ্পা’ ছবিতে রজনীকান্তের বলা এক বিখ্যাত ডায়ালগ। তাই বাইশ গজে ভারতের বিরুদ্ধে বোলিং করতে হলেও মনে মনে এখনও আদিত্য যে কতটা ভারতপ্রেমী, তার প্রমাণ দেয় তাঁর এই রজনী-ভক্তি।

দেখুন আরও খবর:

The post ভারতের বিরুদ্ধে ভারতীয় বংশোদ্ভূত স্পিনার! কে এই আদিত্য অশোক? first appeared on KolkataTV.

The post ভারতের বিরুদ্ধে ভারতীয় বংশোদ্ভূত স্পিনার! কে এই আদিত্য অশোক? appeared first on KolkataTV.