শক্তি হারিয়ে আরও দুর্বল হচ্ছে ‘দিতওয়া’, কী অবস্থা তামিলনাড়ুর?

তামিলনাড়ু: শক্তি হারিয়ে আরও দুর্বল হচ্ছে ‘দিতওয়া’। ঘূর্ণিঝড়ের অবশিষ্টাংশ এখন উত্তর দিকে অগ্রসর হওয়ায় প্রতিবেশী অন্ধ্রপ্রদেশ রাজ্যে জারি করা হয়েছে ভারী বৃষ্টির সতর্কতা। আবহাওয়া দফতর সূত্রে খবর, দিতওয়ার প্রভাবে তামিলনাড়ুর উপকূলবর্তী জেলাগুলিতে ব্যাপক বৃষ্টিপাতের ফলে নদী-নালা উপচে বিস্তীর্ণ এলাকা জলমগ্ন হয়ে পড়েছে। চেন্নাই-সহ বিভিন্ন গুরুত্বপূর্ণ শহরেও দেখা দিয়েছে জলযন্ত্রণার ছবি।

তামিলনাড়ু, পুদুচেরি, অন্ধ্রপ্রদেশ উপকূলে আছড়ে পড়েনি ঘূর্ণিঝড় দিতওয়া। তবে গভীর নিম্নচাপের জেরে একটানা অতি প্রবল বৃষ্টি হচ্ছে বিভিন্ন রাজ্যে। যা ঘিরে বছর শেষেও চরম ভোগান্তি স্থানীয়দের। সর্বভারতীয় সংবাদমাধ্যম সূত্রে জানা গেছে, মঙ্গলবারেও তামিলনাড়ুর একাধিক জেলায় স্কুল, কলেজ সহ সমস্ত শিক্ষাপ্রতিষ্ঠান বন্ধ থাকবে। আগামিকাল মঙ্গলবার চেন্নাই, চেঙ্গালপুট্টু, তিরুভাল্লুরে সমস্ত শিক্ষাপ্রতিষ্ঠান বন্ধ থাকবে। একটানা প্রবল বৃষ্টির জেরে চেন্নাইয়ের বিস্তীর্ণ এলাকা জলমগ্ন। সোমবারেও দশটি বিমান ওঠানামা বাতিল করা হয়েছে। স্বাভাবিক জনজীবন ব্যাহত।

আরও পড়ুন: তিন বছরে ৫ হাজার কোটি খরচের পরও দূষিত যমুনা, কেন সমাধান হচ্ছে না?

ভারতের মৌসম ভবন জানিয়েছে, ঘূর্ণিঝড় দিতওয়া শক্তি হারিয়ে গভীর নিম্নচাপে পরিণত হয়েছে। আগামী ২৪ ঘণ্টায় নিম্নচাপে পরিণত হতে পারে। এর জেরে তামিলনাড়ু, পুদুচেরি, অন্ধ্রপ্রদেশে বজ্রবিদ্যুৎ সহ মাঝারি থেকে ভারী বৃষ্টি ও ঝোড়ো হাওয়ার দাপট থাকবে। মৌসম ভবন আরও জানিয়েছে, মঙ্গলবারের মধ্যে এটি নিম্নচাপে পরিণত হবে। তবে, এর জেরে টানা বৃষ্টি চলছে। অন্যদিকে, জানা গিয়েছে প্রশাসন দুর্যোগ মোকাবিলায় একাধিক দল প্রস্তুত রেখেছে এবং নিচু এলাকার বাসিন্দাদের নিরাপদ স্থানে সরিয়ে নিয়ে যাওয়ার কাজ শুরু করেছে। মৎস্যজীবীদের সমুদ্রে যেতে বারণ করা হয়েছে আগামী কয়েক দিন বলে সূত্রের খবর।

দেখুন খবর: