বাড়ছে বার্ড ফ্লু সংক্রমণ! এখন চিকেন বা ডিম খাওয়া কতটা নিরাপদ?

ওয়েব ডেস্ক: শীত পড়তেই ফের মাথাচাড়া দিয়ে উঠছে বার্ড ফ্লু-র (Bird Flu) সংক্রমণ। ইতিমধ্যে দক্ষিণ ভারতে এই রোগ নিয়ে বাড়ছে আতঙ্ক। কেরলে (Kerala) বার্ড ফ্লুর সংক্রমণের একাধিক খবর নিশ্চিত করা হয়েছে সরকারিভাবে। এই অবস্থায় আগেভাগে সতর্ক (Alert) হয়েছে তামিলনাড়ু (Tamil Nadu) সরকার। ইতিমধ্যে সে রাজ্যের কেরল সংলগ্ন নমাক্কল জেলায় জোরদার করা হয়েছে নজরদারি ব্যবস্থা। মুরগির খামারে (Poultry Farm) জারি করা হয়েছে সতর্কতা।

ভারতের অন্যতম বৃহৎ ডিম উৎপাদনকারী অঞ্চল নমাক্কল। সেখানে রয়েছে প্রায় দেড় হাজার পোলট্রি ফার্ম। তামিলনাড়ুর এই জেলা থেকে প্রতিদিন লক্ষ লক্ষ ডিম সরবরাহ হয় দেশের নানা প্রান্তে, এমনকি বিদেশেও ডিম (Egg) রফতানি হয় দক্ষিণ ভারতের এই এলাকা থেকে। তাই সেখানে কোনওরকমের ঝুঁকি নিতে চাইছে না প্রশাসন ও খামার মালিকরা।

আরও পড়ুন: তন্দুর ব্যান করেও কমছে না দূষণ! এবার কী করবে দিল্লি সরকার?

ইতিমধ্যে কেরলের পরিস্থিতির দিকে কড়া নজর রেখেছে তামিলনাড়ু সরকার। আন্তঃরাজ্য সীমানায় বাড়ানো হয়েছে নজরদারি, পোলট্রি পরিবহনে যুক্ত যানবাহনের উপর কড়া তদারকি চালানো হচ্ছে। বিশেষ করে কেরল থেকে আসা যানবাহনগুলির ক্ষেত্রে নেওয়া হচ্ছে অতিরিক্ত সতর্কতা।

খামারগুলিতে চলছে কড়া স্বাস্থ্য পর্যবেক্ষণ। পাখিদের সম্পূর্ণ নিয়ন্ত্রিত পরিবেশে রাখার ব্যবস্থা করা হচ্ছে। নিয়মিত পরিষ্কার-পরিচ্ছন্নতা ও জীবাণুনাশক ব্যবহারের বিষয়টি কঠোরভাবে মানা হচ্ছে। ফর্মালিন ব্যবহার করে জীবাণু ধ্বংস করা হচ্ছে, মুরগির (Chicken) খাবার বা ডিম পরিবহণকারী গাড়িগুলিকে খামারে ঢোকার আগে সম্পূর্ণরূপে জীবাণুমুক্ত করা হচ্ছে বলে জানা গিয়েছে সরকারি সূত্রে।

দেখুন আরও খবর:

The post বাড়ছে বার্ড ফ্লু সংক্রমণ! এখন চিকেন বা ডিম খাওয়া কতটা নিরাপদ? first appeared on KolkataTV.

The post বাড়ছে বার্ড ফ্লু সংক্রমণ! এখন চিকেন বা ডিম খাওয়া কতটা নিরাপদ? appeared first on KolkataTV.